Document ID: 31993D0173

31993D0173
L 072/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 февруари 1993 година
относно изготвянето на стандартния формуляр, предвиден в член 16 от Регламент (ЕИО) № 3820/85 на Съвета за хармонизиране на някои разпоредби на социалното законодателство във връзка с автомобилния транспорт
(93/173/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3820/85 на Съвета за хармонизиране на някои разпоредби на социалното законодателство във връзка с автомобилния транспорт (1), и по-специално член 16 от него,
след консултации с държавите-членки в съответствие с член 16, параграф 3 от Регламент (ЕИО) № 3820/85,
като има предвид, че стандартният формуляр, посочен в член 16, параграфи 2 и 3 от Регламент (ЕИО) № 3820/85 на Съвета би следвало да бъде изготвен като средство, чрез което държавите-членки на всеки две години да предоставят на Комисията необходимата информация за изготвянето на доклад за прилагането на общите правила и за напредъка във въпросните области,
ПРИЕ НАСТОЯЩОТО РЕШЕНИЕ:
Член 1
Образецът на стандартния формуляр, посочен в член 16, параграфи 2 и 3 от Регламент (ЕИО) № 3820/85 на Съвета, е даден в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 февруари 1993 година.

Labels: 12
8
15